Jami′an diflomasiya na taro a Paris kan mayakan IS | Labarai | DW | 15.09.2014
Jami'an diflomasiya na taro a Paris kan mayakan IS
Amirkan tana iya sake tunani wajen tura dakaru baya ga kayan yaki da ba da horo da kai farmakin yaki ta sama kan mayakan IS
Bayan sake kisan wani jami'i daga yammacin duniya da mayakan IS suka yi, jamian diflomasiya daga sassa daban-daban na duniya sun tattaru a birnin Paris inda suke bukatar samar da wani shiri na duniya da zai kawo karshen mayakan masu kaifin kishin Islama na kungiyar IS, sai dai babu wata tawaga daga bangaren kasashe biyu da suke da muhimmiyar rawa da za su taka a wannan rikici da ke neman fantsama zuwa wasu kasashe baya ga yankin na gabas ta tsakiya.
Kasashe kuwa irin su Iran sun bayyana rashin goyon bayansu ga wannan shiri na yakar kungiyar ta IS.
A ranar Lahadi fadar ta White House ta bayyana cewa tana neman kawaye da za su ba da gudumawar dakarun soji, abin da ba a tsammani daga bangaren na Amirka, sai dai ita Amirka tuni ta kaddamar da hari kan mayakan ta hanyar amfani da jiragen sama na yaki.
Rahotanni masu dangantaka 'Islamic State' (IS), Siriya
Muhimman kalmomi IS, Syria, Amirka, White House, John Kerry
Permalink https://p.dw.com/p/1DCFJ
Amirka ta fara janye dakarunta daga Siriya 19.12.2018
Kasar Amirka ta fara janye dakarunta daga kasar Siriya zuwa gida a daidai lokacin da ake bude sabon babi na yaki da mayakan IS a cewar fadar White House, wacce ta ce mayakan na IS da "daularsu" an karya lagonsu.
Trump ya kai ziyarar ba zata kasar Iraqi 27.12.2018
Shugaban Amirka Donald Trump ya kai ziyarar ba zata ta Kirsimeti ga sojojin Amirka a Iraqi, ziyararsa da ke zama ta farko cikin shekaru biyu na mulkinsa da ya kai yankin da ake fama da yaki.